Професионалният ми път в областта на екологията започна като приемчик на една площадка за изкупуване на цветни метали (скрап). Постепенно се издигнах в кариерата – касиер, търговец, съдружник. След време изкупих дяловете на предишната фирма от съдружниците ми и основах компанията „Норд“ ООД, която по-късно обедини под шапката си и други фирми и стана „Норд Холдинг“ АД.